Tratatul

Între

Regatul Belgiei, Regatul Danemarcei, Republica Federală Germania, Republica Elenă, Regatul Spaniei, Republica Franceză, Irlanda, Republica Italiană, Marele Ducat al Luxemburgului, Regatul Ţărilor de Jos, Republica Austria, Republica Portugheză, Republica Finlanda, Regatul Suediei, Regatul Unit al Marii Britanii şi al Irlandei de Nord

(Statele Membre ale Uniunii Europene)

şi

Republica Cehă, Republica Estonia, Republica Cipru, Republica Letonia, Republica Lituania, Republica Ungaria, Republica Malta, Republica Polonia, Republica Slovenia şi Republica Slovacă

Privind aderarea Republicii Cehe, a Republicii Estonia, a Republicii Cipru, a Republicii Letonia, a Republicii Lituania, a Republicii Ungaria, a Republicii Malta, a Republicii Polonia, a Republicii Slovenia şi a Republicii Slovace la Uniunea Europeană

MAIESTATEA SA REGELE BELGIENILOR,

PREŞEDINTELE REPUBLICII CEHE,

MAIESTATEA SA REGINA DANEMARCEI,

PREŞEDINTELE REPUBLICII FEDERALE GERMANIA,

PREŞEDINTELE REPUBLICII ESTONIA,

PREŞEDINTELE REPUBLICII ELENE,

MAIESTATEA SA REGELE SPANIEI,

PREŞEDINTELE REPUBLICII FRANCEZE,

PREŞEDINTELE IRLANDEI,

PREŞEDINTELE REPUBLICII ITALIENE,

PREŞEDINTELE REPUBLICII CIPRU,

PREŞEDINTELE REPUBLICII LETONIA,

PREŞEDINTELE REPUBLICII LITUANIA,

ALTEŢA SA REGALĂ MARELE DUCE DE LUXEMBURG,

PREŞEDINTELE REPUBLICII UNGARIA,

PREŞEDINTELE MALTEI,

MAIESTATEA SA REGINA ŢĂRILOR DE JOS,

PREŞEDINTELE FEDERAL AL REPUBLICII AUSTRIA,

PREŞEDINTELE REPUBLICII POLONIA,

PREŞEDINTELE REPUBLICII PORTUGHEZE,

PREŞEDINTELE REPUBLICII SLOVENIA,

PREŞEDINTELE REPUBLICII SLOVACE,

PREŞEDINTELE REPUBLICII FINLANDA,

GUVERNUL REGATULUI SUEDIEI,

MAIESTATEA SA REGINA REGATULUI UNIT AL MARII BRITANII ŞI IRLANDEI DE NORD,

UNIŢI în voinţa de a urmări atingerea obiectivelor Tratatelor pe care se întemeiază Uniunea Europeană,

HOTĂRÂŢI să continue, în spiritul acestor Tratate, procesul de creare a unei uniuni şi mai strânse între naţiunile europene, pe temeliile deja existente,

AVÂND ÎN VEDERE că art. 49 din Tratatul privind Uniunea Europeană oferă statelor europene posibilitatea de a deveni membri ai Uniunii,

AVÂND ÎN VEDERE că Republica Cehă, Republica Estonia, Republica Cipru, Republica Letonia, Republica Lituania, Republica Ungaria, Republica Malta, Republica Polonia, Republica Slovenia şi Republica Slovacă au solicitat să devină membre ale Uniunii,

AVÂND ÎN VEDERE că, după ce a obţinut avizul Comisiei şi avizul conform al Parlamentului European, Consiliul Uniunii Europene s-a pronunţat în favoarea admiterii acestor state,

AU DECIS să stabilească de comun acord condiţiile de admitere şi adaptările care trebuie aduse Tratatelor pe care s-a întemeiat Uniunea Europeană şi i-au desemnat în acest sens drept plenipotenţiari:

MAIESTATEA SA REGELE BELGIENILOR, pe

PREŞEDINTELE REPUBLICII CEHE, pe

MAIESTATEA SA REGINA DANEMARCEI, pe

PREŞEDINTELE REPUBLICII FEDERALE GERMANIA, pe

PREŞEDINTELE REPUBLICII ESTONIA, pe

PREŞEDINTELE REPUBLICII ELENE, pe

MAIESTATEA SA REGELE SPANIEI, pe

PREŞEDINTELE REPUBLICII FRANCEZE, pe

PREŞEDINTELE IRLANDEI, pe

PREŞEDINTELE REPUBLICII ITALIENE, pe

PREŞEDINTELE REPUBLICII CIPRU, pe

PREŞEDINTELE REPUBLICII LETONIA, pe

PREŞEDINTELE REPUBLICII LITUANIA, pe

ALTEŢA SA REGALĂ MARELE DUCE DE LUXEMBURG, pe

PREŞEDINTELE REPUBLICII UNGARIA, pe

PREŞEDINTELE MALTEI, pe

MAIESTATEA SA REGINA ŢĂRILOR DE JOS, pe

PREŞEDINTELE FEDERAL AL REPUBLICII AUSTRIA, pe

PREŞEDINTELE REPUBLICII POLONIA, pe

PREŞEDINTELE REPUBLICII PORTUGHEZE, pe

PREŞEDINTELE REPUBLICII SLOVENIA, pe

PREŞEDINTELE REPUBLICII SLOVACE, pe

PREŞEDINTELE REPUBLICII FINLANDA, pe

GUVERNUL REGATULUI SUEDIEI, pe

MAIESTATEA SA REGINA REGATULUI UNIT AL MARII BRITANII ŞI IRLANDEI DE NORD, pe

CARE, după ce au făcut schimb de depline puteri, recunoscute ca fiind sub formă valabilă şi în forma cuvenită,

CONVIN ASUPRA DISPOZIŢIILOR CARE URMEAZĂ:

ARTICOLUL 1

(1) Republica Cehă, Republica Estonia, Republica Cipru, Republica Letonia, Republica Lituania, Republica Ungaria, Republica Malta, Republica Polonia, Republica Slovenia şi Republica Slovacă devin membri ai Uniunii Europene şi părţi la Tratatele pe care se întemeiază Uniunea, cu modificările sau completările ulterioare.

(2) Condiţiile de admitere şi adaptările aduse Tratatelor pe care se întemeiază Uniunea Europeană şi pe care această admitere le antrenează figurează în Actul anexat la prezentul Tratat. Dispoziţiile acestui Act fac parte integrantă din prezentul Tratat.

(3) Dispoziţiile privind drepturile şi obligaţiile statelor membre, precum şi puterile şi competenţele instituţiilor Uniunii, prevăzute în Tratatele menţionate în alin. (1), se aplică în ceea ce priveşte prezentul Tratat.

ARTICOLUL 2

(1) Prezentul Tratat este ratificat de Înaltele Părţi Contractante în conformitate cu respectivele dispoziţii constituţionale. Instrumentele de ratificare se depun la Guvernul Republicii Italiene până la 30 aprilie 2004 cel târziu.

(2) Prezentul Tratat intră în vigoare la 1 mai 2004, cu condiţia ca toate instrumentele de ratificare să fi fost depuse până la data respectivă.

Dacă totuşi nu toate statele menţionate în art. 1 alin. (1) şi-au depus la timp instrumentele de ratificare, Tratatul intră în vigoare pentru statele care şi-au depus instrumentele. În acest caz, Consiliul Uniunii Europene, hotărând în unanimitate, decide imediat cu privire la adaptările – devenite prin aceasta indispensabile – ale art. 3 din prezentul Tratat, ale art. 1, art. 6 alin. (6), art. 11-15, art. 18, art. 19, art. 25, art. 26. art. 29-31, art. 33-35, art. 46-49, art. 58 şi 61 din Actul de aderare, ale anexelor II-XV şi ale apendicelor acestora, precum şi ale protocoalelor 1-10 anexate la Actul de aderare; hotărând în unanimitate, Consiliul poate, de asemenea, să declare caduce sau să adapteze dispoziţiile actului menţionat anterior, inclusiv ale anexelor, apendicelor şi protocoalelor acestuia, dispoziţii care se referă explicit la un stat care nu a depus instrumentele de ratificare.

(3) Prin derogare de la alin. (2), instituţiile Uniunii pot adopta, înainte de aderare, măsurile prevăzute în art. 6 alin. (2) al doilea paragraf, art. 6 alin. (6) al doilea paragraf, art. 6 alin. (7) al doilea şi al treilea paragraf, art. 6 alin. (8) al doilea şi al treilea paragraf, art. 6 alin. (9) al treilea paragraf, art. 21, art. 23, art. 28 alin. (1), art. 32 alin. (5), art. 33 alin. (1), art. 33 alin. (4), art. 33 alin. (5), art. 38, 39, 41, 42 şi 55-57 din Tratatul de aderare, în anexele III-XIV la acesta, precum şi în protocolul 2, art. 6 din protocolul 3, art. 2 alin. (2) din protocolul 4, protocolul 8 şi art. 1, 2 şi 4 din protocolul 10 anexate la Tratat. Măsurile respective intră în vigoare numai sub rezerva şi de la data intrării în vigoare a prezentului Tratat.

ARTICOLUL 3

Prezentul Tratat, redactat într-un exemplar unic, în limbile cehă, daneză, engleză, estoniană, finlandeză, franceză, germană, greacă, irlandeză, italiană, letonă, lituaniană, maghiară, malteză, olandeză, poloneză, portugheză, slovacă, slovenă, spaniolă şi suedeză, textele în fiecare din aceste limbi fiind în mod egal autentice, se depune în arhivele Guvernului Republicii Italiene, care remite câte o copie certificată pentru conformitate fiecăruia dintre guvernele celorlalte state semnatare.

DREPT CARE plenipotenţiarii mai jos menţionaţi au semnat prezentul Tratat.

Încheiat la Atena, şaisprezece aprilie două mii trei.

[Semnături]

--------------------------------------------------